# Mal for prosjektbeskrivelse - for søknader om utdanningsmidler fra Samarbeidsorganet

Det er ikke et krav å benytte mal for prosjektbeskrivelse, men alle punktene i malen skal besvares.

##  Formatkrav:

##  - Prosjektbeskrivelsen skal skrives på norsk eller engelsk

##  - Sidetallsbegrensning: maks. 10 sider inkludert figurer/ tabeller og referanseliste

##  - Skrifttype: tilsvarende Arial 11 pkt eller Times New Roman 12 pkt, enkel linjeavstand, min. 2 cm marger. For referanseliste og figurtekst kan skriftstørrelse 9 benyttes

# Prosjekttittel

Kortfattet og beskrivende prosjekttittel med klar referanse til prosjektets innhold.

# Innledning

Innledningen skal inneholde en kort beskrivelse av:

* Bakgrunnen for prosjektet
* Redegjør for om det er gjort liknende prosjekter andre steder
* Prosjektets betydning for praksisstudier og/eller originalitet
* Redegjørelse for prosjektets betydning eller nytteverdi for praksisstedet.

# Problemstillinger og mål

Problemstillinger og mål i prosjektet bør være klart definerte og konkrete.

# Gjennomføring

## Organisering og samarbeid

Prosjektbeskrivelsen skal inneholde en oversikt over prosjektets organisering og evt. plan som beskriver samarbeidet med andre partnere. Beskriv:

* Prosjektets organisering
* Samarbeidet mellom og relevans for helseforetak og universitet- og høgskolesektoren
* Søker og samarbeidspartenes kompetanse, infrastruktur og ressurser som har betydning for gjennomføring av prosjektet.

## Fremdrifts- og aktivitetsplan

Gi en beskrivelse av en fremdrifts- og aktivitetsplan med evt. milepæler som gir en oversikt over de aktivitetene som skal gjennomføres i prosjektet. Fremdrifts- og aktivitetsplanen skal inkludere en plan for evaluering underveis i prosjektet og ved prosjektets slutt.

## Plan for formidling og erfaringsoverføring

Sett opp en plan for formidling og publisering av resultatene fra prosjektet, og beskriv muligheter for erfaringsoverføring til andre enheter, foretak og studieprogram.

## Plan for implementering

Gi en beskrivelse av hvordan prosjektet skal sikre varig endring i praksisstudier og implementeres/ videreføres etter prosjektperioden.

## Budsjett

Kommenter vedlagte budsjett. Budsjettet skal gi en tydelig oversikt over kostnadsrammene og samsvare med prosjektets mål, innhold og aktiviteter.

# Studentmedvirkning og pasient-/brukerperspektiv

Redegjør for hvordan du i dette prosjektet ivaretar studentmedvirkning og pasient-/brukerperspektivet. Beskriv hvordan studenter og pasienter/brukere er involvert eller tenkt involvert i planlegging og gjennomføring av prosjektet. Dersom studentmedvirkning og/eller pasient-/brukerperspektivet ikke er relevant for prosjektet skal dette begrunnes.

# Etikk

Redegjør for eventuelle etiske vurderinger tilknyttet prosjektet og hvordan de håndteres.

# Referanser

Referanselisten skal henvise til litteratur eller tilsvarende, allerede gjennomførte prosjekter/studier.